section_heading: Šume hrasta lužnjaka i običnog graba
paragraph_text: Od drvenastih vrsta osobito su značajne i lipe (Tilia cordata i T. platyphyllos). U sloju grmlja česte su lijeska (Corylus avellana), obična kurika (Euonymus europaeus), poljska ruža (Rosa arvensis), likovac (Daphne mezereum), te glogovi (Crataegus monogyna i C. oxyacantha). U prizemnom sloju rastu visibaba (Galanthus nivalis), šafran (Crocus vernus), šumarica (Anemone nemorosa), žuti gavez (Symphytum tuberosum), velecvjetni crijevac (Stellaria holostea), plućnjak (Pulmonaria officinalis), velika vlasnjača (Festuca gigantea), zdravičica (Sanicula europaea), kravojac(Angelica sylvestris'') i dr.